2009 m. Tour de France

**2009 metų Tour de France** – 96-ą kartą vykusios Tour de France daugiadienės dviračių lenktynės. Jos prasidėjo liepos 4-ąją Monake 15 kilometrų ilgio asmeniniu važiavimu laikui. Antrasis etapas taip pat vyko Monake. 2007 gruodžio 14 d. Princas Albertas paskelbė, kad pirmasis etapas vyks Monake. Lenktynės vyko 6-iose valstybėse: Monake, Prancūzijoje, Ispanijoje, Andoroje, Šveicarijoje ir Italijoje. Bendra lenktynių distancija buvo 3,445 km, iš jų 93 km lenktynės laikui. Lenktynėse buvo septyni kalnų etapai ir vienas vidutinio sunkumo kalnų etapas. 2009 metų Tour de France lenktynėse dalyvavo 1999 - 2005 metų Tour de France laimėtojas Lance'as Armstrong'as.

Lenktynes laimėjo ispanas Alberto Contador, antroje vietoje liko dviratininkas iš Liuksemburgo Andy Schleck, trečias finišavo amerikietis, septyniskart Tour de France lenktynių nugalėtojas Lance Armstrong.

## Komandos

Į lenktynes pakviestos 20 komandų, 17 iš 18 UCI ProTour komandų, Fuji-Servetto buvo nepakviesta, taip pat pakviestos dar 3 komandos: Skil-Shimano, Cervélo TestTeam ir Agritubel. Kiekvienoje komandoje važiuos 9 lenktynininkai, taigi iš viso 2009 Tour de France lenktynėse dalyvaus 180 lenktynininkų.

Šios komandos buvo pakviestos į 2009 metų Tour de France lenktynes:

## Etapai

### Čempionato lyderiai

## Įskaitų lentelės
Po 21 etapo

### Bendroji įskaita

### Kalnų karaliaus įskaita

### Taškų įskaita

### Jaunųjų Dviratininkų įskaita

### Komandų klasifikacija

## Etapų aprašymai ir rezultatai
### Pirmas etapas
**2009 liepos 4 - [[Monakas]], 15 km (ALL)**

2009 Tour de France prasidėjo, kaip ir dauguma lenktynių praeityje, asmeninėmis lenktynėmis laikui, bet vietoj ramaus prologo, šis 15 kilometrų ilgio etapas parodė visus šių metų favoritus. Pirmo etapo favoritas, šveicaras Fabian Cancellara, laimėjo etapą. Astana komandos lenktynininkas Alberto Contador finišavo antras, aplenkdamas lenktynių laikui specialistą britą Bradley Wiggins, kuris finišavo trečias. 

### Antras etapas
**2009 liepos 5 - [[Monakas]] - Brignoles, 182 km**

Šio etapo trasa buvo labai plokščia, tačiau turėjo vieną trečios kategorijos ir tris ketvirtos kategorijos kopimus pirmuosiuose 129 km. Paskutiniai 15 kilometrų buvo nuokalnė. Lenktynių eigoje, keturi dviratininkai - Stéphane Augé, Stef Clement, Cyril Dessel ir Jussi Veikkanen - išsiveržė į priekį ir visas lenktynes buvo atitrukę nuo pelotono apie penkias minutes, tačiau likus 10 km iki finišo juos pasivijo Mikhail Ignatiev, o vėliau ir visas pelotonas. Likus 5 km iki finišo Ignatiev pasivijo pelotonas, kurio viduryje griuvus dviratininkui daug lenktynininkų griuvo. Nespėjus pasukti paskutinio posūkio griuvo taip pat daug lenktynininkų, tačiau pakutiniame kilometre sprintavus britui Mark Cavendish, buvo nepalikta jokių vilčių kitiems dviratininkams laimėti antrąjį 2009 metų Tour de France lenktynių etapą.

* v.l. - vienodas laikas

### Trečias etapas

**2009 liepos 6 - [[Marselis]] - La Grande-Motte, 196 km**

Trečiasis etapas buvo dar vienas plokščias etapas. Jo finišas vyko La Grande-Motte vietovėje. Kaip ir antrajame etapas, keturi dviratininkai  - Maxime Bouet, Koen de Kort, Samuel Dumoulin ir Rubén Pérez - atsiplėšė nuo pagrindinės grupės ir pabėjo į priekį. Didžiausias jų turėtas pranašumas buvo 13 minučių. Juos, likus 30 km iki finišo, pasivijo grupė atsiskyrusi nuo pelotono. Grupę sudarė 28 dviratininkai. Grupėje buvo lenktynių lyderis Fabian Cancellara, 7-kart Tour de France laimėtojas Lance Armstrong ir visa Team Columbia-HTC komanda. Po sprinto, etapą ir vėl laimėjo Mark Cavendish. Keli favoritai, tokie kaip Alberto Contador, Cadel Evans, Carlos Sastre, Schleck broliai, Levi Leipheimer ir Bradley Wiggins, nuo lyderio atsiliko 41 sekunde.

### Ketvirtas etapas
**2009 liepos 7 - [[Monpeljė]], 38 km (KLL)**

Tai buvo pirmosios komandinės lenktynės laikui (KLL) nuo 2005 metų. Šį etapą laimėjo kazachų komanda Astana. Astana komanda 18 sekundžių aplenkė antroje vietoje likusius Garmin-Slipstream komandos dviratininkus. Šveicaras Fabian Cancellara su visa savo Team Saxo Bank komanda užtruko 40 sekundžių ilgiau nei Astana komanda. Septynis kartus Tour de France lenktynių laimėtojas, amerikietis Lance Armstrong, bendrojoje įskaitoje pasivijo Fabian Cancellara, tačiau šveicaras išliko su geltonaisiais marškinėliais, kadangi buvo aplenkęs Armstrongą pirmajame etape - asmeninėse lenktynėse laikui.

Po lenktynių, kai kurie dviratininkai aiškino, kad ši trasa buvo labai pavojinga ir kad kelias buvo prastas. Per etapą, keli lenktynininkai krito nuo dviračių: Denis Menchov, Alessandro Ballan, Bingen Fernández, Jurgen Van Den Broeck, 4 Bbox Bouygues Telecom dviratininkai ir taip pat Piet Rooijakkers. Rooijakkers susilaužė ranką ir buvo skubiai nuvežtas į ligoninė, taip baigdamas savo pasirodymą 2009 metų Tour de France lenktynėse.

### Penktas etapas
**2009 liepos 8 - Le Cap d'Agde - Perpignan, 197 km**

Tour de France aplankė Cap d'Agde tik antrą kartą per visą lenktynių istoriją. Perpignan miestas yra tradiciškai aplankomas per kiekvienas Tour de France lenktynes. Per šį miestelį patenkama į Pirėnus. Šiame etape, šeši dviratininkai - Anthony Geslin, Yauheni Hutarovich, Mikhail Ignatiev, Marcin Sapa, Albert Timmer ir Thomas Voeckler - atitrūko nuo pagrindinės grupės ir pabėgo į priekį nuvažiavus vos vieną kilometrą nuo starto. Didžiausias jų pranašumas buvo devynios su puse minutės. Pakutiniuose 10 km Ignatiev bandė atakuoti kitus 5 dviratininkus, bet jam nepavyko. Likus penkiems kilometrams iki finišo, Voeckler atitrūko nuo savo grupelės ir laimėjo šį etapą. Ignatiev finišavo antras, vos vos aplenkęs trečioje vietoje likusį ir tokį patį laiką parodžiusį britą Mark Cavendish.

Per lenktynes, pelotonas išsiskyrė į kelias grupes, dėl labai smarkaus vėjo. Nuo pagrindinės grupės labai atsiliko Denis Menchov ir Tom Boonen, tačiau jie sugebėjo grįžti likus keliems kilometrams iki finišo. Robert Gesink, kuris nutriko priš pat vėjuotą vietovę, finišavo vienas, devynios minutės po pagrindinės pelotono grupės finišo. po lenktynių paaiškėjo, kad Gesinkui buvo lūžęs riešas.

### Šeštas etapas
**2009 liepos 9 - [[Cherona]] ([[Ispanija]]) – [[Barselona]] ([[Ispanija]]), 175 km**

Šis paskutinis plokščias etapas prieš tai, kada 2009 Tour de France atvyko į Pirėnus prasidėjo ir baigėsi Ispanijoje. Kursas buvo toks pat kaip ir Tour of Catalonia lenktynėse. Pagrindiniai šio etapo „pabėgėliai“ atsiplėšė po 46 km nuo starto linijos. Tarp jų buvo David Millar, prie jo prisidėjo Stéphane Augé, kuris po etapo užsivilko Kalnų karaliaus marškinėlius, Sylvain Chavanel ir Amets Txurruka taip pat prisidėjo ir šitaip susidarė 4 dviratininkų grupė. Millar iki šio etapo pradžios buvo dešimtas bendrojoje įskaitoje. Didelę dienos dalį, Millar buvo įsivaizduojamas 2009 Tour lyderis, kuris, jei taip ir būtų pasibaigusios lenktynės, laikėsi 3 min. 45 s. prieš lyderį. Likus 29 km iki finišo, David Millar vienas atsiplėšė nuo savo grupelės, tačiau jam sutrukdė finišas. Finišas buvo įkalnė, taigi jis nepajėgė į ją įkopti, o jį pasivijo 60 dviratininkų grupė, kurioje buvo ir bendrosios įskaitos lyderiai. Etapą laimėjo norvegas Thor Hushovd.
Šiame etape keli dviratininkai krito, tarp jų ir aukštą vietą bendrojoje įskaitoje turėjęs Michael Rogers.

### Septintas etapas
**2009 liepos 10 - [[Barselona]] ([[Ispanija]]) – Andorra-Arcalis ([[Andora]]) – 224 km**

Šis etapas buvo antrasis iš eilės neaplankęs Prancūzijos, tačiau jis buvo pats ilgiausias 2009 Tour de France etapas. Pirmajame atotrūkyje nuo pagrindinės grupės dalyvavo 3 dviratininkai, nuvažiavus vos 8 km nuo starto, tačiau po pirmųjų šio etapo kopimų, prie jų prisidėjo dar šeši vyrai. Šiems devyniems dviratininkams susijungus į vieną grupę prasidėjo labai aukšti kalnai. Prieš sunkiausius šio etapo kopimus, jie pasiekė 14 minučių atotrūkį nuo pelotono. Prie pirmaujančios grupelės prisijungė ir Rinaldo Nocentini, kuris etapą pradėjo būdamas 32-oje vietoje benrojoje įskaitoje ir kurį nuo geltonųjų marškinėlių skyrė tik 3 min. 13 s. Pelotonas, vadovaujamas visos Astana komandos, pradėjo vytis lyderius. Nors pelotonas labai stipriai prisivijo lyderius, tačiau jiems nepavyko jų pasivyti visiškai. Nocentini persvaros užteko, kad jis po šio etapo vilkėtų geltonuosius marškinėlius. Etapą laimėjo prancūzas Brice Feillu. 2007 Tour de France laimėtojas Alberto Contador, likus 3 km iki finišo, pabėgo nuo pelotono ir bendrojoje įskaitoje pakilo į antrąją vietą. Paskutiniajames kopime nukritęs Fabian Cancellara atsiliko devynias minutes nuo etapo laimėtojo ir prarado geltonuosius marškinėlius.

## Nuorodos

*Oficiali svetainė
*Video, fotografijos *Cyclingfans.com*
*Video iš kiekvieno etapo Trek Bikes Youtube kanalas
*''cycling'''news.'''''com
*Rezultatai gyvai
*2009 Tour de France: Etapas po etapo